09/03/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación da acta da comisión paritaria do convenio colectivo de transporte de viaxeiros por estrada da provincia da Coruña. Cambio de domicilio da comisión paritaria

Logo de ver o texto da acta do 22-01-2018 da comisión paritaria do convenio colectivo de transporte de viaxeiros por estrada da provincia da Coruña onde se contén o acordo de modificación do domicilio da comisión paritaria (código de convenio 15000745011981). De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscripción do acordo de modificación do domicilio da comisión paritaria do convenio colectivo de transporte de viaxeiros por estrada da provincia da Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición da acta do 22-01-2018 da comisión paritaria do convenio colectivo de transporte de viaxeiros por estrada da provincia da Coruña no Rexistro de convenios e acordos colectivos de traballo da Comunidade Autónoma de Galicia.2. A remisión da acta do 22-01-2018 da comisión paritaria do convenio colectivo de transporte de viaxeiros por estrada da provincia da Coruña a ó Boletín Oficial da Provincia da Coruña para a súa publicación. A Coruña, 2 de marzo de 2018. O xefe territorial de economía, emprego e industria Javier Vicente Aldao May ACTA XUNTANZA COMISIÓN PARITARIA En A Coruña, sendo as 10.00 horas do 22 de xaneiro de 2018, reúnense as persoas a continuación sinaladas, integrantes da comisión paritaria do convenio colectivo de transporte de viaxeiros por estrada da provincia de A Coruña. PARTE EMPRESARIAL: D. Jesús Lurigados Veiga (ANETRA) D. Aridani Daros Lally e D. Jose Delmiro Campama Pasalamar (TRANSVIAC) Dona Romina Paula Velar Gomez de Balugera (FEGATRAVI) PARTE SINDICAL: D. Hector Jose Nicolas Bonavia (UGT) D. Oscar Guillermo Miguel Luis Tadjer Outeiro (CIG) D. Darius Adrian Franquesa Praderas (CC. OO.) Logo das oportunas e intensas deliberacións e dun fructífero debate ACORDAN: 1.º. Fixar a todolos efectos como domicilio da comisión paritaria do convenio colectivo, regulada no artigo 24 do propio texto convencional, a sede do Consello Galego de Relacións Laborais, rúa Algalia de Abaixo, n.º 24-baixo, 15781 Santiago de Compostela, con n.º de fax 981 54 16 10 e mail lnfo. cgrl@xunta. gal.2.º. Delegar no persoal habilitado do Consello Galego de Relacións Laborais os trámites de rexistro, depósito e publicación do presente acordo. E non tendo mais asuntos que tratar, se levanta a xuntanza no lugar e data arriba indicados, asinandose a presente acta, por duplicado exemplar en proba de conformidade.